**ЧРЕЗ**

**ПРЕДСЕДАТЕЛЯ НА**

**НАРОДНОТО СЪБРАНИЕ**

**ЦЕЦКА ЦАЧЕВА**

**ДО ЗАМ. МИНИСТЪР-ПРЕДСЕДАТЕЛЯ И**

**МИНИСТЪРА НА ВЪТРЕШНИТЕ РАБОТИ**

**НА РЕПУБЛИКА БЪЛГАРИЯ**

**РУМЯНА БЪЧВАРОВА**

**В Ъ П Р О С**

 **от Настимир Ананиев Ананиев**

 народен представител от ПГ на Реформатрски блок

**На основание чл. 90, ал. 1 от Конституцията на Република България и чл. 91, ал. 1 от Правилника за организацията и дейността на Народното събрание, внасям въпрос**

***ОТНОСНО:*** *Проведеното антитерористично учение в София на 22 март т.г.*

**Уважаема госпожо Министър,**

В медийното пространство се появиха разкази на граждани, които разказват за това, че на проведеното на 22 март антитерористично учение в София, буквално са били държани от полицията, за да бъдат буквално публика на учението, независимо от волята им, че са били държани под дъжда, задържани са им личните документи без да им бъде позволено да си тръгнат.

Според информацията, сред гореописаните лица е имало и граждани на други страни.

Във връзка с това искам да попитам:

1. Били ли са държани граждани по време на проведеното на 22 март 2016г. антитерористично учение в София, против волята им?
2. Били ли са задържани лични документи на граждани от служители на МВР по време на проведеното на 22 март 2016г. антитерористично учение в София?
3. Ако да – поради какви причини?

Моля отговорът да ми бъде предоставен в **писмена** форма.

София, 24.03.2016г.  **Народен представител:**

 **Настимир Ананиев**